अशिक्षा ने दुःख और कष्टों को जन्म दिया. तर्कसम्मत व्यवहार न होने के कारण तर्कसम्मत उत्तर नहीं मिल सके जिससे बाधा-व्याधियाँ विस्तार के आकार लेती चली गईं, जिनसे बचाने की शर्त थी तथाकथित बाबाओं के अनुयायी बन जाना और उन्हें सब कुछ समर्पित करके उनकी शरण में जा के मूर्ति पूजा अथवा मानसिक उपासना के स्थान पर उन बाबाओं को पूजना. आते हुए समय ने ये परिपाटियां परम्परा के रूप में परिवार को पीढ़ियों के साथ हस्तांतरित की. और इन बेड़ियों ने और भी मजबूत रूप ले लिया. जिसे उसी रूप में स्वीकार करना था, बिना कोई प्रश्न करे. होते होते ये स्थितियाँ इतनी भयावह होती चली गईं कि उन तथाकथित बाबा/ गुरु/ मठाधीशों को ही धर्म का अघोषित मुखिया मान के उन्हें ईश्वर का स्थान दे दिया गया फिर रहा सहा अधोपतन वामपंथी विचारधारा ने कर दिया.